Василиса Галицынаны үтерүдә гаепләнүче Фарух Ташбаевка карата җинаять эше ТР Югары Судына тапшырылган 

	Татарстан прокуратурасы Фарух Ташбаевка карта җинаять эше буенча гаепләү йомгагын раслаган.	 Россия Тикшерү Комитетының ТР буенча тикшерү органнары, чыгышы белән Үзбәкстаннан булган 30 яшьлек Фарух Ташбаевка карата җинаять эшен тикшерүне төгәлләгән. Ул РФ Җинаять Кодексының 105 нче маддәсенең 2 нче часте (башка җинаятьне яшереп калу максаты белән талау, көчләү яки җенси характердагы көчләү гамәлләре белән бәйле төстә, кечкенә яшьтәге баланы үтерү), 126 нчы маддәнең 2 нче часте (балигъ булмаган баланы урлап качу), 131 нче маддәнең 4 нче часте (14 яше тулмаган баланы көчләү), 132 нче маддәнең 4 нче часте (14 яше тулмаган затка мөнәсәбәттә җенси характердагы көчләү гамәлләре кылу) буенча җинаятьләр кылуда шикләнелә.

Искәртеп узабыз, дөрес оештырылган тикшерү гамәлләре барышында, Т. Яр Чаллы шәһәрендә кулга алына. Ир-ат җинаять кылуга катнашы булуын танып, гәүдә яшерелгән урынны күрсәтә. Баланың күкрәк чителегенә чәнчеп, үпкәсе һәм йөрәгенә зарар китерү нәтиҗәсендә күп кан югалтуы сәбәпле җан бирүе дәлилләнгән. Моннан тыш, кызның тәнендә буылу һәм көчләү эзләре ачыкланган.

Тикшерү тарафыннан күләмле эш башкарылган. Берничә дистә төрле экспертиза үткәрелгән.

Тикшерүнең йомгаклау этабында Т. гаебен танымаган. Тикшерүче үтенече белән ул сак астында тотыла. Татарстан прокуратурасы Фарух Ташбаевка карта җинаять эше буенча гаепләү йомгагын раслаган. Хәзерге вакытта җинаять эше Татарстан Республикасы Югары Судына юлланган.   

Татар-информ

	№   | 18.04.2013	


